ડીએનએ ટેસ્ટ કરાવ્યો અને રીપોર્ટ આવ્યો કે ‘આ બાળક પારમિતાનું જ છે.’ હવને બાળકને છાતી સરસું ચાંપ્યું. બાળકને નામ આપ્યું, નવપલ્લવિત. હવને અથર્વ, મોહનકાકા અને આકાશી મેડમની હાજરીમાં બાળકનુ એફિડેવિટ કરાવ્યું. કાયદાકીય દરેક વિધિ પતાવી. જયારે ફોર્મ ભરવાનો સમય આવ્યો ત્યારે દરેક અસ્વસ્થ થઈ રહ્યા હતા. પરંતુ હવને પૂરા હોશથી ફોર્મ ભર્યું અને પિતાના નામના બ્લોક્માં લખ્યું ‘હવન દેસાઈ’. હાજર ત્યાં સૌ કોઈ મનોમન હવનના પુરૂષત્વને વંદન કરી રહ્યા.